CELEX: 32011R0381
Language: sl
Date: 2011-04-18 00:00:00
Title: Izvedbena uredba Komisije (EU) št. 381/2011 z dne 18. aprila 2011 o odstopanju od Uredbe (ES) št. 967/2006 glede rokov za sporočanje količin sladkorja, ki se prenesejo iz tržnega leta 2010/2011

19.4.2011   
            
            
               SL
            
            
               Uradni list Evropske unije
            
            
               L 103/5
            
         IZVEDBENA UREDBA KOMISIJE (EU) št. 381/2011
   z dne 18. aprila 2011
   o odstopanju od Uredbe (ES) št. 967/2006 glede rokov za sporočanje količin sladkorja, ki se prenesejo iz tržnega leta 2010/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 85 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 17 Uredbe Komisije (ES) št. 967/2006 z dne 29. junija 2006 o podrobnih izvedbenih pravilih za Uredbo Sveta (ES) št. 318/2006 glede proizvodnje izvenkvotnega sladkorja v sektorju sladkorja (2) določa roke, do katerih morajo države članice Komisiji sporočiti količine sladkorja, ki se prenesejo v naslednje tržno leto.
            
         
               (2)
            
            
               Ne glede na člen 63(2)(a) Uredbe (ES) št. 1234/2007 je člen 1 Uredbe Komisije (EU) št. 848/2010 (3) za tržno leto 2010/2011 podaljšal roke, do katerih morajo države članice določiti rok, do katerega morajo gospodarski subjekti državam članicam sporočiti svoje odločitve o prenosu presežne proizvodnje sladkorja.
            
         
               (3)
            
            
               Posledično je treba roke, do katerih morajo države članice sporočiti Komisiji količine za prenos iz člena 17 Uredbe (ES) št. 967/2006, v skladu s tem premakniti.
            
         
               (4)
            
            
               Zato je za tržno leto 2010/2011 potrebno odstopati od rokov, določenih v točkah (a) in (b) člena 17 Uredbe (ES) št. 967/2006.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Ne glede na točki (a) in (b) člena 17 Uredbe (ES) št. 967/2006 države članice najpozneje do 1. septembra 2011 sporočijo Komisiji količine sladkorja iz sladkorne pese in sladkornega trsa iz tržnega leta 2010/2011, ki se prenesejo v naslednje tržno leto.
   Člen 2
   Ta uredba začne veljati sedmi dan po objavi v Uradnem listu Evropske unije.
   Veljati preneha 30. septembra 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 176, 30.6.2006, str. 22.
   
      (3)  UL L 253, 28.9.2010, str. 1.